projecte-aina/catalan_government_crawling huggingface dataset:
En aquest espai us proposem que visiteu una pàgina del web del nostre Departament o altres webs de temes culturals relacionats amb la Generalitat de Catalunya.
En aquesta ocasió us recomanem el web de l' Any Ramon Casas 2016, que el Departament de Presidència ha dedicat al pintor, cartellista i dibuixant Ramon Casas (Barcelona, 4 de gener de 1866 – 29 de febrer de 1932) amb motiu del 150è aniversari del seu naixement.
La commemoració compta amb un programa d'activitats que inclou exposicions, lectures, tallers familiars, activitats a biblioteques i centres docents, conferències, visites guiades, espectacles, rutes i itineraris, publicacions, marxandatge, etc.
Al web de Presidència trobareu el calendari de les activitats que es desplegaran durant tot l'any, un resum de la seva vida i obra, enllaços per saber-ne més sobre l'autor, la imatge de l'Any Ramon Casas, etc.
• L'Any Ramon Casas 2016 al web de Presidència
El web català que us recomanem aquest cop també està dedicat a Ramon Casas.
Si més amunt us hem parlat del web institucional que homenatja l'artista, aquí us presentem el web que el Museu del Modernisme de Barcelona li dedica.
Precisament, el Museu del Modernisme és una dels espais més rellevants en la celebració de l'Any Ramon Casas, juntament amb els Museus de Sitges, ja que les seves sales acolliran una de les exposicions centrals de l'Any, "Ramon Casas.
La vida moderna", que es podrà visitar entre el 10 de març i el 8 de maig de 2016.
Teniu tota la informació al web.
• Web de l'Any Ramon Casas (Museu del Modernisme de Barcelona)
Per últim, us volem ensenyar un web interessant de fora de Catalunya.
En aquesta ocasió us proposem que visiteu el web de la Villa Manin, situada a Passariano di Codroipo, a la província d'Udine, nord d'Itàlia.
La Villa va ser la residència de l'últim Dux de Venècia, Ludovico Manin (Venècia, 14 de maig de 1725 – 24 d'octubre de 1802).
Actualment, el palau està obert al públic com a museu, a més d'acollir exposicions temporals i altres esdeveniments culturals.
Precisament, fins al 3 d'abril es pot visitar una exposició dedicada a Joan Miró: "Joan Miró a Villa Manin – Soli di Notte".
Comissariada per Elvira Cámara i Marco Minuz, la mostra presenta 25 obres del pintor català.
L'exposició es completa amb el Programma Incontri & Film, que compta amb l'aportació de la Filmoteca de Catalunya, en què es projectaran títols dedicats a l'artista.
La lectura és una forma de pensar el món, d'habitar-lo i de fer-lo més habitable.
Llegir és arrencar el vol a un espai obert que ens permet, com a les aus, estendre les ales i planejar en cercles pels arguments de les històries que els autors despleguen als seus llibres.
Un home o una dona amb un bon llibre a la mà és un perill públic, una bomba de rellotgeria ambulant, un pensador potencial pel seu compte, un insubordinat potencial, un home o una dona capaç de dir "no" quan tothom diu "sí".
Només ella, la lectura, eixampla el coneixement, amplia la nostra experiència de la vida.
I ara, de gran, una de les qüestions que em fa ràbia de la inevitable finitud de la vida és ser conscient que em moriré sense haver llegit tots els volums que encara m'esperen a les prestatgeries de casa o de les llibreries.
Ens pot servir per aprendre coses, per experimentar un plaer intel·lectual o estètic, i també per entretenir-nos.
Quan llegeixo, les paraules agafen vida i doble sentit.
Un que escriu, l'altre que llegeix: amb això n'hi ha prou per fer trontollar els designis d'aniquilació
Viure sense llibres i sense lectures és viure una vida morta, una vida de direcció única que es nega la possibilitat meravellosa de viure moltes vides en una sola existència.
La literatura és la gran mentida que explica les veritats, no serveix per a res i per això és imprescindible.
Com a pare, us recomano una sola cosa: transmeteu als vostres fills la vostra experiència en el món de la lectura; el vostre entusiasme servirà com a detonant perquè ells mateixos descobreixin el plaer de llegir.
Ho deia l'enyorat Emili Teixidor: llegir és viure molt més i molt millor.
La lectura ens permet fixar-nos en les paraules mateixes, paladejar-les, rosegar-les i trencar-ne amb les dents els contorns més cantelluts.
Quan llegeixes, aprens a llegir els altres.
Descartes deia que la lectura és una conversa amb els il·lustres del passat i que aquest diàleg ens fa millors.
Un llibre t'eixampla, et desfà les costures i et permet ser un altre, et dona la possibilitat de viure, de conèixer i d'explorar els detalls de mons que potser mai no podràs visitar.
En cada llibre que obro espero trobar-hi una resposta, una nova pregunta, un món, un camí que em porti més enllà.
Uns quants sonats amb versos a la closca no poden afectar la ciutat (Ray Bradbury)..
Si t'agraden els llibres, si t'apassiona llegir, si ets dels que recomanen lectures als seus amics i amigues, si creus que la vida no seria el mateix sense les històries, els pensaments, les idees o els personatges que viuen als llibres, comparteix la teva passió.
Aquí trobaràs punts de llibre, imatges animades per difondre a les xarxes, cartells per penjar i tota la informació de la campanya que hem dissenyat per compartir amb tothom la teva passió per la lectura.
Les llengües minoritàries tenen en l'àmbit digital una oportunitat per continuar arrelant-se i no perdre força.
En aquesta línia, la Direcció General de Política Lingüística va crear, el passat mes de febrer, Cercaapps, el cercador d'aplicacions per a dispositius mòbils en català, que ja inclou 230 referències.
Cercaapps s'ha nodrit de les apps que ha difós setmanalment des de 2013 en el marc de l'acció de sensibilització " L'App de la setmana ", una acció que promou el consum d'apps amb versió en català als dispositius mòbils.
L'eina creix setmanalment amb les apps que fan arribar les empreses i els ciutadans mitjançant un formulari.
Podeu suggerir apps en català en aquest enllaç.
En l'actual món globalitzat, on les (grans) ciutats han esdevingut els centres d'atenció de l'economia, la política i la cultura, els petits municipis són una realitat sovint oblidada.
Microcatalunya és un projecte impulsat pel periodista Marc Serena i el fotògraf Edu Bayer que els ha portat a visitar més d'un centenar de petits pobles catalans de menys de 500 habitants i que ha contribuït a posar-los al mapa (literalment) i a donar a conèixer la seva història.
En Marc i l'Edu van viatjar durant set mesos per tot el país per documentar-se i construir el web que us presentem com a pas previ a l'edició d'un monogràfic sobre els 332 micropobles que hi ha a casa nostra, amb un recorregut de més de 14.000 km. Així, han reunit incomptables històries meravelloses i fotografies d'una gran bellesa.
Al portal i al llibre podreu conèixer les vides d'un mossèn, d'un llenyataire, d'una família de forners, d'una àvia que no ha fet mai vacances, d'un pagès fascinat per la poesia o d'una parella de princeses i recordar o descobrir com és la vida (la tradicional o l'actual) en un petit poble.
Allmusic és una base de dades musical de dimensions enciclopèdiques i un gran aliat pels discòfils.
El projecte, fundat pel músic, astròleg i emprenedor cultural estatunidenc Michael Erlewine, va ser creat abans de l'expansió d'Internet, el 1991, com a All Music Guide, i es distribuïa en format paper acompanyat d'un CD-ROM.
El 1996 l'empresa va ser adquirida per una gran corporació que va decidir donar el salt a la nova xarxa de xarxes i ampliar la proposta incloent crítiques de discs i biografies dels autors.
En 3 anys es van catalogar 350.000 àlbums -120.000 dels quals incloïen una crítica- i es van publicar biografies de 30.000 artistes.
Entre els redactors que han passat per la web hi ha autors de referència en el món musical i s'hi poden trobar historiadors, crítics professionals i col·leccionistes.
A dia d'avui Allmusic compta amb més de 3 milions de discos catalogats i una quantitat ingent d'informació de qualitat, que de ben segur pot fer les delícies dels aficionats a la música.
Molt abans de què s'estenguessin els portals de reproducció musical online i els algoritmes que proposen continguts culturals personalitzats, buscar informació sobre els teus grups o artistes preferits a Allmusic t'obria les portes a mil i una noves referències, era el Shangri-la dels amants de la música.
Actualment s'estan obrint línies de subvenció relacionades amb l'Any Europeu del Patrimoni Cultural, per mitjà de les convocatòries de la Unió Europea diferents programes.
En són exemples els programes Europa Creativa (dividit en Subprograma Media: dóna suport al sector audiovisual i Subprograma Cultura: dóna suport a la resta del sector cultural), Erasmus + (que abasta les àrees d'ensenyament, formació, mobilitat, intercanvis, idiomes, cooperació i innovació en polítiques educatives, formatives, de joventut i d'esport), Europa amb els Ciutadans (centrat en la sensibilització de la memoria Europea, la història comuna, els valors i els objectius de la UE) i Horizon 2020 (amb ènfasi en la recerca, investigació, innovació, desenvolupament tecnològic, projectes de demostració, activitats horitzontals de suport a la investigació i la innovació) entre d'altres.
El patrimoni cultural, en tots els seus vessants, ens pertany a tots: explica d'on venim, conforma el present i ens prepara per al futur.
És per això que totes les entitats que ho desitgin, siguin de l'àmbit que siguin, estan convidades a part � icipar i enriquir, amb les seves propostes, l'Any Europeu del Patrimoni Cultural 2018.
Podeu inscriure les vostres activitats a l'Any Europeu del Patrimoni Cultural, per mitjà d' aquest formulari.
Aquesta inscripció ajudarà a donar visibilitat a les vostres iniciatives i a conèixer les que altres entitats han programat.
A més, us permetrà obtenir l'autorització per a la utilització del logotip identificatiu.
Si voleu rebre cada mes informació de la nostra activitat -agenda, novetats i altres notícies que us poden interessar- us convidem a subscriure-us al Butlletí de la Institució de les Lletres Catalanes.
Per rebre'l directament al vostre correu electrònic només us hi heu de subscriure a través de la pàgina Butlletins Gencat.
Haureu d'emplenar un formulari molt senzill i crear-vos una contrasenya personal amb la qual podreu afegir o cancel·lar subscripcions, així com rectificar o suprimir les vostres dades personals.
Si ja esteu subscrits a altres butlletins de la Generalitat de Catalunya, no cal que us hi torneu a registrar.
Quan hi entreu, us podreu donar directament d'alta al de la Institució.
Subscriu-te al butlletí de la Institució de les Lletres Catalanes
En el marc de l'Any Europeu del Patrimoni Cultural, la Comissió Europea ha desenvolupat activitats interactives destinades a incentivar els estudiants a descobrir, interactuar i gaudir del seu patrimoni cultural.
Amb el nou conjunt d'eines per a docents "Patrimoni cultural d'Europa" es pretén comprendre millor el patrimoni cultural, tant en la comunitat local immediata dels estudiants com en el context europeu.
Sensibilitzar els nens i joves sobre el valor del nostre patrimoni compartit, ja sigui literatura, art, monuments, oficis o tradicions, és una condició prèvia per valorar i preservar el patrimoni cultural d'Europa.
Amb aquest objectiu, el passat 5 d'octubre, Dia Mundial dels Docents, Tibor Navracsics, comissari d'Educació, Cultura, Joventut i Esport de la UE, va presentar el conjunt d'eines de patrimoni cultural per a docents, desenvolupat en les 24 llengües oficials de la UE.
Adreçat a estudiants d'entre 10 i 15 anys, ha estat creat per ajudar els mestres de qualsevol matèria o disciplina a presentar i discutir el patrimoni cultural dins i fora de l'aula.
El contingut d'aquest recurs és universal i pot utilitzar-se més enllà de l'any 2018.
Les activitats, lúdiques i atractives, conviden a reflexionar sobre què és el patrimoni cultural europeu, per què és important apreciar i conservar-lo o per què es comparteix més enllà de les fronteres nacionals.
Tant el conjunt d'eines com el joc en línia, en 24 idiomes, estan disponibles al lloc web de l'Any del Patrimoni Europeu, a " Toolkit for teachers " i a " Culture Heritage Detectives ", respectivament.
També es troben a European Commission's Teachers Corner i Kids Corner, a la secció de materials pedagògics per a mestres de la School Education Gateway i al web d' e-twinning.
Amb moderació del comissari de l'Any Josep Carner, Jaume Coll.
Els homes invisibles de Joan Perucho.
Amb moderació de Víctor Garcia Tur.
Lletres i paisatges" és una iniciativa impulsada per la Diputació de Barcelona i la Institució de les Lletres Catalanes que s'emmarca dins el programa cultural "Viu el parc" de la Xarxa de Parcs Naturals de la Diputació de Barcelona.
Consulteu les localitats i les dates d'aquestes exposicions itinerants de petit format que hem elaborat en el marc dels Anys Josep Carner i Joan Perucho.
Recull de les cròniques publicades al digital de cultura Núvol en el marc del cicle "Ens va fer Joan Brossa" celebrat durant l'Any Joan Brossa, que va oferir un total de disset converses a l'entorn de la figura del poeta.
L'exposició, produïda per la Institució de les Lletres Catalanes en el marc de l'Any Joan Perucho i comissariada per Julià Guillamon, arriba al Museu Comarcal de Berga.
Recull de les cròniques publicades al digital de cultura Núvol en el marc d'"Ens va fer Joan Brossa", un cicle celebrat durant l' Any Joan Brossa que va oferir un total de disset converses a l'entorn de la figura del poeta.
Carta del director de la Institució, Oriol Ponsatí-Murlà, adreçada als assistents durant la presentació del llibre: Ioannes Brossa nos fecit.
L'acte institucional d'obertura de l'Any Josep Carner celebrat el 26 de febrer al Saló Sant Jordi del Palau de la Generalitat ha donat el tret de sortida oficial a la commemoració i al desplegament de tota la programació que l'acompanyarà.
La consellera de Cultura, que va presidir l'acte, destacà que s'impulsarà l'edició crítica de l'obra de l'autor i que es crearà una càtedra Josep Carner que serà liderada per l'Institut d'Estudis Catalans.
Per la seva banda, el comissari de l'Any, Jaume Coll, va donar a conèixer alguns dels nombrosos actes i iniciatives que s'aniran produint: publicacions, reedicions, la creació d'un perfum, un simposi, etc.
Per una altra banda, l'Institut d'Estudis Catalans liderarà la creació de la Càtedra Carner, que va ser el primer secretari de la Secció Filològica de l'Institut, juntament amb la Universitat de Barcelona, i amb la participació del Departament de Cultura de la Generalitat de Catalunya i aportacions de mecenes particulars.
La neta del poeta, Francina Carner Grosperrin, va viatjar des de Mèxic per assistir a l'acte on va explicar vivències i anècdotes compartides amb el seu avi: "El recordo un avi generós que em va regalar el meu primer collaret, una prova més del seu profund coneixement de l'univers femení".
La poeta Maria Cabrera va recitar alguns dels poemes més populars de Carner i posteriorment la soprano Marta Mathéu, acompanyada al piano per Albert Guinovart, va interpretar-los amb la música d'Eduard Toldrà.
Hi van assistir a l'acte altres familiars de Carner; el director de la ILC, Oriol Ponsatí-Murlà; Joandomènec Ros, president de l'IEC, i moltes persones vinculades al món literari.
El Saló de Sant Jordi era ple a vessar.
L'acte institucional d'obertura de l'Any Josep Carner celebrat el 26 de febrer al Saló Sant Jordi del Palau de la Generalitat dona el tret de sortida oficial a la commemoració.
Una exposició inspirada en 'Les històries naturals' de Joan Perucho recorrerà el territori des de Morella fins a Barcelona, passant per Gandesa, Berga i Banyoles
Les històries naturals de Joan Perucho i el general Cabrera", produïda per la Institució de les Lletres Catalanes en el marc de l'Any Perucho i comissariada per Julià Guillamon, s'inaugurarà dissabte 14 de març a les 19 h a la sala del Consell de l'Ajuntament de Morella.
En el Jardí dels poetes de la mateixa població es farà el descobriment d'una placa dedicada a Perucho i es llegiran textos de l'autor.
"VAMPIRS!..." es podrà veure també al Museu Darder de Banyoles, on Perucho es va inspirar per crear l'ambient del naturalista que protagonitza la història, i en els escenaris principals de la novel·la: Barcelona, Gandesa, Morella i Berga.
Cada seu incorporarà elements originals relacionats amb els diferents municipis que l'acullen.
Per això cada exposició és diferent de l'anterior i s'ofereix sota títols diferents.
L'exposició –que juga amb una estètica que barreja història i fantasia, alta cultura i cultura pop– proposa també una immersió en la literatura fantàstica i d'aventures, en el vampirisme i les guerres carlines i en la guerra civil i el pop.
Així mateix, serveix per reivindicar la personalitat i la literatura de Perucho, ara que es commemoren els cent anys del seu naixement (1920-2003).
Les històries naturals de Joan Perucho és una de les novel·les més singulars de la literatura fantàstica del segle xx.
Publicada en català l'any 1960, ara fa 60 anys, i en castellà el 1968, s'ha traduït a una desena de llengües.
El 1992 Harold Bloom la va incloure en el Cànon Occidental.
La novel·la explica una història ambientada a la Primera Guerra Carlina (1833-1840) amb un vampir com a protagonista, Onofre de Dip, un cavaller de Jaume I la víctima del qual és el general Ramon Cabrera, el Tigre del Maestrat.
El fet del qual parteix la novel·la és real: una malaltia de Cabrera va precipitar la desfeta de l'exèrcit carlí davant les tropes d'Espartero.
Perucho la va transformar en una ficció apassionant, protagonitzada per un naturalista, Antoni de Montpalau, que persegueix un vampir que amenaça Pratdip.
Les històries naturals de Joan Perucho i el general Cabrera: Morella.
Sala del Consell de l'Ajuntament, 14 març – 17 maig
Les històries naturals de Joan Perucho i les guerres civils: Gandesa.
Museu Memorial de la Batalla de l'Ebre, 22 maig – 19 juliol
Les històries naturals de Joan Perucho i la primera guerra carlina: Berga.
Museu comarcal de Berga, juliol – setembre
Les històries naturals de Joan Perucho i el Museu Darder: Banyoles.
Museu Darder, octubre – desembre
Les històries naturals de Joan Perucho i la ciència de la il·lustració: Barcelona.
Museu de Ciències Naturals, desembre – febrer
La Biblioteca Nacional de España amb seu a Madrid també acollirà l'exposició sota el títol: ¡Vampiros en la biblioteca!
Es podrà visitar del 27 de març al 14 de juny a la sala Guillotinas.
L'exposició, produïda per la Institució de les Lletres Catalanes i comissariada per Julià Guillamon en el marc de l'Any Perucho, s'inaugurarà el 14 de març a Morella.
" Qui és qui de les lletres catalanes" ei ua base de donades dera Institucion des Letres Catalanes qu'aufrís as persones interessades un repertòri biobibliografic d'autors e autors d'òbres de creacion literària en lengua catalana.
Se tracte d'ua recors en creishement permanent e, en aguest moment, se trape en fase de reestructuracion.
Era Unesco declarèc eth dia 21 de març Dia Mondiau dera Poesia.
Se hè era trigada d'un autor/a a qui s'encargue un poèma que s'arrevire a nombroses lengües, en tot mostrar era riquesa mondiau dera poesia laguens un jòc de tornavotz poetic de grana estenuda territoriau (damb celebracion des d'Alacant enquia L'Alguer, e des dera Franja a Puigcerdà).
Sota el títol 'Un viatge d'històries', l'edició d'enguany planteja un viatge entès des d'una òptica més genèrica, és dir, el viatge amb tren, records d'un viatge realitzat o el viatge que ens suggereix la lectura, l'observació o l'audició
Ferrocarrils de la Generalitat de Catalunya (FGC) i l'Escola d'Escriptura de l'Ateneu Barcelonès convoquen per vuitè any consecutiu el concurs de tuitrelats, juntament amb la Institució de les Lletres Catalanes.
Aquest certamen se celebra cada any coincidint amb la diada de Sant Jordi i anima la ciutadania a explicar les vivències durant un viatge amb Ferrocarrils.
Donada la situació de confinament pel coronavirus, l'edició d'enguany, que du per títol Un viatge d'històries, es planteja com un viatge entès des d'una òptica més genèrica, ja sigui un viatge amb tren, els records d'un viatge realitzat, el viatge que ens suggereix la lectura, l'observació, l'audició, la contemplació de les diverses activitats artístiques (pintura, arquitectura, literatura, música, teatre, dansa...) o fins i tot un somni.
Al concurs, hi pot participar tothom qui vulgui, sense limitació d'edat, des d'avui divendres, 3 d'abril, i fins al dilluns 20 d'abril.
Els tuitrelats s'han de publicar als comptes de twitter d'FGC ( o ) amb l'etiqueta i es poden escriure en llengua catalana o en llengua castellana, indistintament.
Tots els escrits que es presentin hauran de ser originals, inèdits i no premiats en altres certàmens.
L'extensió màxima és de 280 caràcters (inclosa l'etiqueta ).
Els tres millors relats rebran diferents premis tant de Ferrocarrils com de l'Escola d'Escriptura de l'Ateneu Barcelonès, com per exemple un cap de setmana d'hotel per a quatre persones a Vall de Núria en règim de mitja pensió o una matrícula gratuïta en un curs de 20 hores de durada a l'Escola d'Escriptura de l'Ateneu Barcelonès, entre altres.
El dia 23 d'abril, Diada de Sant Jordi, es donaran a conèixer els noms de les persones guanyadores a través de les xarxes socials d'FGC.
A partir d'avui i fins al 20 d'abril es podran enviar els relats als comptes de twitter de Ferrocarrils amb l'etiqueta
La difícil situació que estem vivint ha obligat a cancel·lar la totalitat dels encàrrecs d'intervencions presencials dels autors que havien de tenir lloc les últimes setmanes a través dels programes Lletres en Viu i Lletres a les Aules.
Davant de la fragilitat que ja viu habitualment el sector literari, i amb la intenció de pal·liar fins on ens sigui possible els efectes negatius d'aquesta situació sobrevinguda, des de la Institució de les Lletres Catalanes hem endegat la campanya "1 llibre, 1 minut".
1 llibre, 1 minut: càpsules virtuals de prescripció literària
La campanya, que vam iniciar al març, consisteix en l'elaboració de càpsules de prescripció literària en format de vídeo d'un minut de durada aproximadament en què els autors ens parlen d'algun dels seus llibres.
Les hem començat a difondre la diada de Sant Jordi a través de les diferents xarxes on som presents, Twitter, Facebook i Instagram, amb les etiquetes i.
També hem creat una llista de reproducció en el nostre canal de Youtube on anirem penjant totes les càpsules que ens estan arribant que, a hores d'ara, ja són més de 150.
Al web elaborat pel Departament de Cultura trobareu recollides totes les activitats i propostes culturals per celebrar la festa de Sant Jordi des de casa.
Aquest 2020, el sector cultural mira de refer-se i esdevé més creatiu que mai per pal·liar els efectes de la pandèmia i del confinament.